
JESU  VIDNESBYRD  ER  PROFETIENS  AAND 


NUMMEH    1 


15.  JANUAR  1924 


74.   AARGANG 


EN  SAND  OG  LEVENDE  TRO 

(Tale  af  Ældste  George  Albert  Smith  af  de  Tolvs  Raad  ved  General- 
konferencen i  Sall  Lake  City  den  7.  April  1923.) 

Vi  lever  paa  en  Tid,  da  Menneskene  lober  hid  og  did  paa 
Jorden,  søgende  næsten  alt  muligt  undtagen  Guds  Ord,  og  de 
finder  i  Sandhed,  hvad  de  soger.  Det  ser  ud  til,  at  Menneske- 
slægtens Hovedopgave  for  nærværende  er  at  opdage  noget  nyt. 
Om  det  er  oploftende  eller  ej,  har  mindre  at  sige,  naar  blot 
det  er  nyt.  De  foretager  Eksperimenter  af  alle  mulige  Slags, 
og  mange  af  disse  virker  tilbage  paa  dem  paa  en  meget  ufor- 
delagtig Maade.  Vor  himmelske  Fader  onsker,  at  hans  Born 
skal  blive  lykkelige.  Han  anbragte  vore  første  Forældre  paa 
denne  Jord,  som  han  havde  beredt  for  dem  og  gjort  meget 
skon.  Han  fortalte  dem,  hvad  de  burde  gøre  for  altid  at  kunne 
nyde  disse  Velsignelser,  og  sagde  til  dem,  at  dersom  de  vilde 
lytte  til  hans  Formaninger,  vilde  de  blive  lykkelige  her  og 
lægge  Grundvolden  til  evig  Lyksalighed.  Fra  Tid  til  anden 
gentog  han  disse  Formaninger  gennem  sine  Tjenere,  Pro- 
feterne. Lige  siden  vore  forste  Forældre  blev  anbragt  i  Edens 

Have,  har  onde  Indflydelser  været  i  Virksomhed,  hvilke  har 
lokket  Menneskenes  Tanker  ind  i  Egenkærlighedens  Vildnis 
og  forledt  dem  til  at  tilfredsstille  deres  egne  personlige  Øn- 
sker, uanset  om  de  vilde  være  gavnlige  for  dem  eller  ej.  Her- 
ren underviste  vore  første  Forældre  om  Nødvendigheden  af  at 
have  Tro  paa  Gud,  og  fra  den  Tid  indtil  nu  har  de,  som  havde 
Tro  paa  ham,  erhvervet  sig  evige  Velsignelser.  De  har  haft 
Tilfredshed  og  Ro  i  Sindet  og  nydt  en  Fred,  Lykke  og  Glæde, 
som  de  ikke  kunde  have  erhvervet  sig  paa  nogen  anden 
Maade. 

Vi  underrettes  om,  at  uden  Tro  kan  vi  ikke  behage  Gud. 
Den  er  Drivfjederen  til  al  Handling,  og  Skrifterne  indeholder 
mange  Beviser  paa  Troens  Kraft.  Det  var  Noas  Tro,  der 
gjorde  det  muligt  for  ham  at  bygge  Arken,  og  som  Følge  af 
hans  Lydighed  til  Guds  Befalinger  blev  han  og  hans  Familie 
frelst,  medens  de,  der  manglede  Tro,  omkom  i  den  store 
Vandflod.  Det  var  formedelst  Tro,  at  Lot  og  nogle  af  hans 
nærmeste  blev  bevarede,  da  Ild  fra  Himmelen  fortærede  So- 
doma og  Gomorra  og  ødelagde  disse  Byers  Indbyggere,  som 
ikke  havde  Tro. 

Da  Daniel  vedblev  at  bede  aabenlyst  til  Israels  Gud,  til 
Trods  for  den  Befaling,  der  var  bleven  udstedt  af  hans  Fjen- 
der i  den  Hensigt  at  faa  ham  ryddet  af  Vejen,  blev  han  kastet 
i  Løvekulen  og  opholdt  sig  i  denne  hele  Natten.  Han  vidste, 
at  hans  himmelske  Fader  kunde  beskytte  ham,  og  hans  Tillid 
var  urokkelig.  Den  næste  Morgen  gik  Kongen  til  Kulen  og 
fandt  Daniel  i  Live.  Hans  Tro  havde  gjort  de  vilde  Dyr  harm- 
løse og  skaffede  ham  Kongens  Hengivenhed.  De  tre  jødiske 
unge  Mænd,  der  nægtede  at  tilbede  det  gyldne  Afgudsbillede, 
som  Nebukadnezar  havde  ladet  opstille,  blev  kastede  i  en 
gloende  Ovn,  der  var  gjort  syv  Gange  hedere  end  sædvanligt. 
De  stolede  paa  den  levende  Gud,  og  deres  Tro  belønnedes  med 
Bevarelsen  af  deres  Liv.  Ved  Tro  kaldte  Profeten  Elias  Ild 
ned  fra  Himmelen,  som  fortærede  hans  Offer,  og  Kongen  og 
Folket  blev  overbevist  om,  at  Israels  Gud  var  Herre  og  ikke 

Baal.  Det  var  ved  Tro,  at  Jareds  Broder  og  hans  Tilhængere 
bevarede  deres  Fædres  Sprog  under  Sprogforvirringen  ved 
Babelstaamet  og  blev  bragte  til  det  vestlige  Fastland  i  den 
første  Undervandsbaad,  hvorom  vi  har  nogen  Beretning.  Det 
var  en  lignende  Tro,  der  satte  Lehi  i  Stand  til  at  bringe  sin 
Familie  over  Havet  og  sætte  deres  Fødder  paa  dette  Land, 
udvalgt  fremfor  alle  andre  Lande.  Det  var  Tro,  der  satte  Jesu 
Disciple  i  Stand  til  at  udstaa  de  Forfølgelser,  der  ramte  dem, 
og  til  Trods  for  Jødernes  Modstand  udbrede  Evangeliet,  som 
Frelseren  havde  givet  til  dem. 

Det  var  formedelst  Tro,  at  Joseph  Smith  gik  ud  i  Skoven 
for  at  bede  Gud  om  Visdom.  Født  og  opdraget  i  et  kristent 
Hjem,  som  han  var,  havde  til  Følge,  at  han  var  godt  bekendt 
med  Skriftens  Ord.  Han  troede  paa  det  Løfte,  givet  i  Jakobs 
Brev,  1.  Kapitel,  5.  Vers:  »Men  dersom  nogen  af  eder  fattes 
Visdom,  han  bede  derom  til  Gud,  som  give  alle  gerne  uden 
Bebrejdelse,  saa  skal  den  gives  ham.«  I  al  Ydmyghed  spurgte 
han  derfor,  hvilket  af  Kirkesamfundene  han  skulde  forene 
sig  med;  og  Svaret  kom  til  ham,  at  han  ikke  skulde  slutte  sig 
til  nogen  af  dem.  Jeg  tvivler  ikke  om,  at  han  blev  højligen 
forbavset  over  at  erfare,  at  ingen  af  dem  var  rigtig.  Uagtet 
han  kun  var  en  Yngling,  blev  det  sagt  til  ham,  at  han  vilde 
blive  kaldet  til  at  udføre  et  stort  og  vigtigt  Arbejde,  dersom 
han  vilde  leve  et  gudfrygtigt  Liv.  Denne  højst  vidunderlige 
Oplevelse  var  Resultatet  af  Tro.  Himlene  aabnedes  for  ham, 
og  han  saa  Faderen  og  Sønnen  og  lyttede  til  deres  Røst.  Senere 
modtog  han  yderligere  Undervisning  og  Vejledning,  hvilket 
forte  til  Oprettelsen  af  Jesu  Kristi  Kirke  af  Sidste-Dages 
Hellige. 

Menneskene  i  Almindelighed  var  ikke  tilfredse  med  deres 
Kirkesamfunds  Lærdomme,  men  fordi  de  manglede  Tro,  var 
de  ikke  i  Stand  til  at  finde  Sandheden.  Det  var  den  unge 
Dreng,  endnu  ikke  femten  Aar  gammel,  boende  i  en  ubekendt 
Landsby,  der  tog  vor  himmelske  Faders  Løfte  bogstaveligt  og 
blev  det  første  menneskelige  Væsen  i  flere  Aarhundreder,  som 

ved  Selvsyn  fik  Faderens  og  Sønnens  Udseende  at  vide.  Ved 
Tro  blev  Joseph  Smith  i  Stand  til  at  bringe  Mormons  Bog 
frem,  oversætte  denne  fra  et  ældgammelt  Sprog,  formedelst 
Guds  Gave  og  Kraft.  Ved  Tro  blev  han  i  Stand  til  at  samtale 
med  himmelske  Væsener  og  modstaa  Fristerens  snedige  An- 
greb. Vejledt  af  Herren  organiserede  han  Kirken  med  Apostle 
og  Profeter;  den  samme  Organisation,  som  fandtes  i  vor  Frel- 
sers Dage.  Af  Johannes  den  Døber  modtog  han  det  aaronske 
Præstedommce,  og  Peter,  Jakob  og  Johannes  meddelte  ham 
det  højere  eller  melchizedekske  Præstedomme,  der  gav  ham 
Fuldmagt  til  at  udføre  alle  Ordinancer  i  Jesu  Kristi  Kirke. 

Det  var  formedelst  Tro,  at  de  Mænd,  der  anerkendte  ham 
som  deres  Leder,  vår  i  Stand  til  at  taale  Verdens  Forfølgelser 
og  Spot.  De  blev  drevne  fra  Sted  til  Sted,  blev  forfulgte  og 
mishandlede,  men  mange  af  dem  holdt  ud  til  det  sidste.  De 
vidste,  at  Gud  levede,  og  at  hans  almægtige  Arm  vilde  be- 
skærme dem.  Uagtet  de  var  faa  i  Antal  i  de  Egne,  hvor  de 
boede,  saa  vidste  de,  at  Kraften  fra  Himmelen  vilde  værne  om 
dem,  dersom  de  udførte  deres  Part;  og  at  den  onde  Magt  ikke 
kunde  standse  Kirkens  Fremgang,  idet  Gud  igen  havde  op- 
rettet den  paa  Jorden,  for  at  hans  Born  kunde  blive  frelst. 

Det  var  ofte  vanskeligt  at  overvinde  de  Fristelser,  der  om- 
gav dem,  men  ved  Tro  paa  Gud  og  Ønsket  om  at  gøre  hans 
Villie,  var  de  i  Stand  til  at  holde  ud.  Allerede  ved  Kirkens 
første  Begyndelse  blev  trofaste  Missionærer  sendt  ud  til  Jor- 
dens Nationer  for  at  sige  til  Menneskene:  Omvender  eder,  thi 
Himmeriges  Rige  er  nær.  Behold  alle  de  Dyder,  som  nu  er 
eders,  alt  det  gode,  I  nu  besidder,  men  lad  os  dele  med  eder 
den  Sandhed,  som  er  bleven  aabenbaret  paany  fra  Himmelen, 
at  den  Tro  og  Overbevisning,  som  I  nu  besidder,  maa  blive 
forøget  og  gjort  større.  Siden  da  har  mange  Tusinde  af  Her- 
rens Tjenere  rejst  hid  og  did  i  Verden  og  proklameret  Sand- 
heden af  Jesu  Kristi  Evangelium,  det  virkelige  Fredens  Evan- 
gelium, det  eneste  Middel  mod  Samfundslivets  Sygdomme, 
om  Verden  blot  vidste  det. 

I  del  sidste  Aarhundrede  har  Israels  Indsamling  været  i 
fuld  Gang.  Folk  er  komne  til  Zion  fra  alle  Verdens  Hjørner. 
Esaias'  Profeti  er  opfyldt,  Herrens  Hus's  Bjerg  er  grundfæstet 
oven  paa  Bjergene  og  ophøjet  over  Højene,  og  Folkeslagene 
strømmer  til  det.  Mænd,  Kvinder  og  Børn,  ofte  i  stor  Fattig- 
dom, har  været  villige  til  at  forlade  deres  Hjemland  og  deres 
Kære,  har  sejlet  over  Havet  og  de  store  Sletter  under  For- 
visningen om,  at  de  var  i  Himmelens  og  Jordens  Herres  Vare- 
tægt. Tusinder  af  Guds  Sønner  og  Døtre  hæver  i  Dag  deres 
Rost  i  Taksigelse  og  Pris  for  den  Tro,  der  besjælede  deres 
Forfædre,  som  vovede  at  »søge  først  Guds  Rige  og  hans  Ret- 
færdighed«, med  Overbevisningen  om,  at  alle  andre  Ting 
skulde  tillægges  dem. 

Vi  lever  i  en  forunderlig  Tid,  thi  den  Tro,  der  er  nødvendig 
til  Frelse,  mangler  hos  de  fleste  af  Menneskenes  Børn.  I  denne 
Konference  har  vi  hørt  sige,  at  omtrent  Halvdelen  af  Præ- 
sterne i  en  af  New  Yorks  store  Kirker  ikke  var  sikre  paa  Jesu 
Kristi  Guddommelighed.  Hvad  er  det,  de  mangler?  Det  er  den 
Forvisning,  som  ejes  af  den  sande  Kirkes  Medlemmer,  og  som 
kommer  ved  at  tjene  Herren.  Det  er  det  Vidnesbyrd,  som  de 
forkaster,  hvilket  tilbydes  dem  uden  Penge  af  Mænd,  kaldede 
af  Gud  til  at  undervise  Menneskene  om  Herrens  lovede  Vel- 
signelser til  dem,  der  eje  en  sand  og  levende  Tro.  Med  hvilken 
Glæde  burde  vi  ikke  fortsætte  vore  Bestræbelser  paa  at  udfore 
de  Pligter,  der  paahviler  os.  Alle  Sidste-Dages  Hellige  burde 
bøje  sig  for  Herren  Morgen  og  Aften  og  af  deres  ganske  Hjerte 
udtrykke  deres  Tak  til  deres  himmelske  Fader. 

Jeg  haaber,  at  de,  som  har  modtaget  denne  vidunderlige 
Troens  Gave,  lever  saaledes,  at  de  kan  beholde  den.  Dersom 
nogen  mangler  Tro,  er  det  fordi  de  ikke  har  holdt  Herrens 
Bud.  De,  der  ikke  komme  Hviledagen  i  Hu  og  holder  den  hel- 
lig, mishager  Herren.  Nogle  synes  at  mene,  al  naar  de  har 
overværet  religiøse  Møder  eller  dellaget  i  Gudstjenesten  om 
Søndagen,  kan  de  benytte  Resten  af  Dagen  til  Boldspil,  Bio- 
grafteatre eller  Forlystelser  af  forskellig  Slags  og  dog  ved- 

blive  at  nyde  Herrens  Velsignelser.  Jeg  siger  eder,  at  dersom 
Kirkens  Medlemmer  vedbliver  at  gøre  saadanne  Ting,  vil  de 
tabe  Troen,  og  Guds  Aand  vil  forlade  dem.  Lad  os  undervise 
vore  Børn  om  Jesu  Kristi  Evangelium  og  ikke  overlade  denne 
Pligt  alene  til  Søndagsskolen.  Lad  os  ved  Hjemmets  Arne  for- 
klare dem  Skadeligheden  af  de  Ting,  som  vor  himmelske 
Fader  har  forbudt,  og  vis  dem  Velsignelsen  ved  at  leve  et  rent 
Liv.  Lad  os  opføre  os  saaledes,  at  de  i  os  kan  se  Fordelen  ved 
at  leve  efter  Jesu  Kristi  Evangelium.  Lad  vort  Hjem  være 
Samlingsstedet  for  Familien,  som  Gud  har  velsignet  os  med, 
og  vi  kan  gøre  Hjemmet  helligt  for  vore  Kære  ved  at  forene  os 
med  dem  under  guddommelig  Indflydelse. 

Dette  er  vor  Faders  Værk.  Han  har  altid  ønsket  at  frelse 
alle  sine  Børn  og  tilbyder  alle  Jesu  Kristi  Evangelium  uden 
Penge  og  uden  Betaling.  Hvor  taknemmelige  vi  burde  være 
over  at  have  hørt  den  gode  Hyrdes  Stemme.  Vi  har  været  i 
Stand  til  at  forstaa  Budskabet  og  er  blevne  meddelagtige  i 
Velsignelserne. 

Under  mine  Besøg  til  Missionerne  har  jeg  glædet  mig  over 
eders  Sønners  og  Døtres  Virksomhed  og  over  Troens  For- 
øgelse hos  dem  som  Følge  af  Lydighed  til  Gud.  Det  er  vor 
himmelske  Fader  velbehageligt  at  se  os  beskæftiget  med  hæ- 
derligt Arbejde,  hvorved  vi  erhverver  os  Livets  Nødvendig- 
heder. Sommetider  rammes  vi  af  Uheld,  og  vi  stilles  Ansigt 
til  Ansigt  med  vor  Magtesløshed  uden  guddommelig  Hjælp, 
men  dersom  vi  vil  ydmyge  os  selv  og  stole  paa  Herren,  da  vil 
han  ikke  forsage  os.  Ydmyghedens  Vej  er  altid  den  sikreste 
Vej  for  Kirkens  Medlemmer. 

Mænd,  vær  gode  mod  eders  Hustruer;  og  Hustruer,  vær 
gode  mod  eders  Mænd;  Forældre,  hold  af  eders  Børn  og  værn 
om  dem  paa  alle  Maader.  Børn,  ær  eders  Fader  og  Moder,  at 
eders  Dage  maa  blive  mange  i  Landet,  som  Herren  eders  Gud 
giver  eder.  Lad  os  tilkendegive  vor  Taknemmelighed  mod  vor 
himmelske  Fader  for  de  mange  Velsignelser,  han  skænker  os, 
ved  at  leve  et  retskaffent  Liv.  Vi  vil  blive  fristede,  men  lad 

os  bekæmpe  Mørkets  snedige  Angreb  og  undgaa  de  Vaner  og 
Tilbøjeligheder,  der  fører  bort  fra  den  rette  Vej.  Lad  os  stride 
mod  det  onde  med  al  vor  Magt  og  forny  vor  Beslutning  om 
at  være  Guds  værdige  Sonner  og  Døtre;  lad  os  bede  for  og 
bistaa  dem,  som  Herren  har  kaldet  til  at  præsidere  over  os; 
lad  os  vise  Verden  et  Eksempel  paa  Retfærdighed,  der  vil 
prædike  Evangeliet  paa  en  Maade,  som  det  aldrig  før  har 
været  prædiket.  Dette  er  vor  Mission  og  er  i  Sandhed  et  Pri- 
vilegium, som  vi  burde  skatte.  Vi  kan  leve  saaledes,  at  vor 
Tro  kan  helbrede  de  Syge  og  standse  Pestens  Hærgen,  naar 
den  trænger  ind  i  vor  Midte.  Vi  burde  vedblivende  bede  for 
alle  vor  Faders  Børn,  at  de  maa  omvende  sig  fra  deres  vild- 
farne Veje.  Vi  bør  erindre  de  trofaste  Hellige,  adspredte 
blandt  Nationerne,  og  anraabe  Herren  for  dem,  at  Vejen  maa 
blive  aabnet,  saa  at  de  kan  blive  indsamlede,  før  den  store  og 
forfærdelige  Herrens  Dag  kommer,  da  Jorden  vil  blive  hjem- 
søgt med  Plager.  Med  andre  Ord,  lad  os  være  virkelige  Her- 
rens Tjenere,  gøre  vor  Pligt  i  alle  Henseender,  saa  at  vi  kan 
modtage  de  Velsignelser,  som  han  har  lovet  til  de  trofaste, 
og  at  dette  maa  ske,  er  min  ydmyge  Bon  i  Jesu  Kristi  Navn. 
Amen. 


STRØTANKER. 

Præsten  lever  af  vore  Synder,  Doktoren  af  vore  Sygdomme 
og  Juristen  af  vore  Ulykker.  Walter  Scott. 

Du   er  ligesaa    »god«   som   enhver  anden,   indtil    du   fore- 
stiller dig  at  være  bedre,  for  saa  bliver  du  værre. 

Aldrig  af  Boger  og  malede  Blade 
Kan  du  begribe  den  store  Natur. 
Fuglen  maa  hores  i  Skov,  under  Blade, 
Mat  er  dens  Sang,  naar  den  fængsles  i  Bur. 

Paul  Møller. 

»Al  anden  Kundskab  er  skadelig  for  den,  der  ikke  er  ærlig 
og  god,«  siger  Filosofen.  Ærlighed  og  Redelighed  er  Karak- 
leregenskaber,  der  ligesom  Propellerne  i  en  Flyvemaskine  er 
Midlet,  ved  Hjælp  af  hvilket  Sjælen  hæver  sig  op  mod  Him- 
melen. Uden  Ærlighed,  uden  Oprigtighed  og  Sandhed  vil 
ingen  kunne  styre  mod  de  himmelske  Boliger  eller  nogen- 
sinde opnaa  Salighed,  selv  om  Velstand,  rige  Evner  og  for- 
bløffende Kundskaber  sætter  denne  samme  Sjæl  i  Stand  til 
at  vise  en  glimrende  Kraftudfoldelse  og  til  at  blænde  med  sin 
store  Pragt  og  overlegne  Snildhed.  Trods  alt  dette  vil  han  kun 
flyve  orkesløst  omkring  uden  at  komme  Maalet  nærmere,  thi 
et  Menneske  uden  Ærlighed  er  lig  en  Flyver  uden  Propeller 
eller  et  Skib  uden  Ror.  Og  der  er  altfor  mange  Mennesker  paa 
Livets  store  Hav  uden  Ror. 

»Ærlighed  er  en  Dyd  i  Tænkemaade,  Redelighed  i  Handel 
og  Omgang,«  siger  Sporon.  Redelighed  er  en  Folge  af  Ærlig- 
hed; Mangel  af  Ærlighed  er  en  afskyelig  Last;  ineu  Mangel 
af  Redelighed  er  en  strafbar  Forbrydelse.  Et  Menneske,  der 
ikke  har  været  uredelig  eller  uhæderlig,  kan  derfor  godt  være 
uærlig.  Uredeligheden  er  Uærligheden  sat  i  Virksomhed.  I 
denne  Forbindelse  tænkes  nærmest  paa  Pengesager  og  time- 
lige Ting,  thi  i  Samfundslivet,  i  Menneskers  Omgang  med 
hverandre,  spiller  Ærligheden  en  saa  stor  Rolle,  at  Samfun- 
det, ved  Hjælp  af  strenge  Love  og  haarde  Straffe,  ligesom 
tvinger  den  Uærlige  til  at  være  redelig.  Men  den,  der  er  rede- 
lig af  Frygt  for  Straf,  eller  fordi  det  betaler  sig,  er  ikke  der- 
for ærlig. 

Ærlighed  er  rodfæstet  i  selve  Samfundslivets  Grundvold, 
og  den,  der  i  sig  selv  er  ærlig,  kan  aldrig  være  uredelig  eller 
uhæderlig.  Naar  et  Menneske  er  ærlig,  er  han  det,  fordi  det 
er  hans  Natur  at  være  det.  Han  holder  Landets  Love,  ikke  af 
Frygt  for  Straf,  men  fordi  det  er  naturligt  for  ham  at  gøre 
det;  han  er  ærlig  overfor  sine  Medmennesker,  sine  Arbejdere 

og  Handlende,  fordi  det  ikke  vilde  falde  ham  ind  at  være 
anderledes.  Han  betaler  sin  Gæld  og  respekterer  andres  Ret- 
tigheder og  Privilegier. 

Hvorledes  kan  nogen  sige,  at  han  elsker  Gud,  naar  han  ikke 
elsker  sin  Næste,  siger  Skriften.  Og  hvorledes  kan  nogen  sige, 
at  han  er  ærlig  mod  Gud,  naar  han  ikke  er  det  mod  sin 
Næste?  Eller  kan  et  Menneske  være  ærlig  mod  Gud,  naar  han 
er  uærlig  mod  sin  Næste?  Hvis  Menneskene  var  ærlige  mod 
Gud,  vilde  det  saa  være  nodvendigt  at  tvinge  dem  til  Ærlig- 
hed i  deres  Omgang  med  hverandre  ved  Hjælp  af  Lov,  Dom 
og  Straffeanstalter?  Disse  kan  ikke  gore  Menneskene  ærlige 
overfor  Gud,  thi  Gud  dommer  ikke  efter  det  udvortes,  men 
efter  det,  der  bor  i  Hjertet. 

En  Herre  roste  sig  af  at  have  »tjent«  til  en  Sporvognsbillet 
ved  at  tage  et  paa  Sædet  liggende  Kontrolmærke  i  Haanden 
saaledes,  at  Konduktoren  troede,  at  han  havde  betalt.  Var  han 
ærlig  overfor  Gud?  Hvis  han  var  ærlig  af  Naturen  eller  i  sit 
Hjerte,  kunde  han  saa  være  uærlig  selv  i  Smaaling?  Og  der- 
som en  Person  i  Hjertet  er  uærlig,  da  vil  Kundskab  og  Ud- 
dannelse skade  ham,  idet  han  derved  bliver  i  Stand  til  at 
være  uærlig  uden  at  komme  i  Konflikt  med  Lovene  --  være 
uærlig  overfor  Gud,  men  tilsyneladende  redelig  overfor  sine 
Medmennesker. 

Jesus  Kristus  ynkedes  inderligt  over  Menneskenes  Stilling; 
ikke  over  deres  Fattigdom  eller  Rigdom,  ikke  over  deres 
Uvidenhed  eller  deres  Vildfarelser,  men  over  deres  Hjerters 
Uærlighed.  De  bekendte  sig  til  ham  og  fulgte  ham,  ikke  for 
at  modtage  Livets  Ord,  men  for  Brodets  og  Fiskenes  Skyld. 
Derfor  sagde  han  til  dem:  »Dersom  I  elske  mig,  da  holde  I 
mine  Bud.«  Hvor  disse  Ord  maa  have  ramt  mangen  uærlig 
Sjæl,  der  nok  vilde  med  til  Ga^stebudet,  men  ikke  rense  sit 
Hjerte  eller  ifore  sig  Bryllupsklædningen.  Og  hvor  disse  Ord 
rammer  saadanne  Sjæle  i  Dag,  rammer  alle  disse  Mennesker, 
der  bekende  Kristus,  der  siger,  at  de  elsker  ham,  at  de  tror 
paa  ham,  men  foragter  og  forkaster  hans  Bud;  som  af  Frygt 

for  Mennesker,  af  personlige  Hensyn  og  for  Nemheds  Skyld 
ryster  tvivlende  og  afværgende  paa  Hovedet,  naar  Sandhedens 
Budskab  lyder  i  deres  Øren,  og  Guds  Aand  vidner  i  deres 
Hjerte,  at  det  er  Herrens  Ord.  De  er  ikke  blot  uærlige  mod 
Gud  og  imod  deres  Omgivelser,  men  imod  dem  selv,  imod 
deres  eget  bedre  Vidende.  Og  det  er  denne  deres  Sjæls  Til- 
stand, denne  Mangel  paa  Ærlighed,  Sandhed  og  Oprigtighed 
i  deres  eget  Indre,  der  vil  dømme  dem  paa  den  yderste  Dag. 
Dersom  vi  har  sluttet  Pagt  med  Gud  og  tilhører  hans  Kirke 
og  Rige,  og  vi  har  været  ærlige  i  Udførelsen  af  dette,  da  vil 
vi  holde  hans  Bud,  gøre  hans  Villie  og  tjene  ham,  og  da  vil 
vi  blive  frelste  og  ophøjede,  ikke  fordi  vi  holdt  Budene,  men 
fordi  vi  i  Sandhed  troede  paa  Kristus  og  var  ærlige  i  denne 
Tro.  J.  S.  H. 


EFTER  DØDEN   —   HVAD? 

(Af  D.  0.  M.  i  »Mill.  Star«.) 

»Vi  véd,  at  Sjælen  lever  efter  Døden«.  Denne  Udtalelse  til- 
lægges Hr.  Thomas  A.  Edison,  den  berømte  Opfinder,  da  han 
overværede  afdøde  Præsident  Warring  G.  Hardings  Begra- 
velse i  Marion,  Ohio,  og  fremsatte  sine  Meninger  vedrørende 
Udødeligheden.  Hovedpunkterne  i  hans  Bemærkninger  om 
Livet  efter  Døden  var  ifølge  Dagbladenes  Rapporter  som  føl- 
ger: 

»Efter  Døden  tager  Sjælen  Flugten,  men  i  hvad  Form  og 
paa  hvad  Maade  vides  ikke.  Vi  véd,  at  Sjælen  lever  efter  Do- 
den.  Det  har  ikke  været  mig  muligt  videnskabeligt  at  konsta- 
tere Livets  Fortsættelse  hinsides  Graven,  og  jeg  kan  ikke  be- 
stemt sige,  at  Mennesker,  vor  elskede  Præsident  Harding  ind- 
befattet, lever  efter  Døden. 

Der  er  en  styrende  Haand  over  Mennesker  og  Ting  —  et 
højeste  Væsen,  der  holder  Øje  med  Verdens  Skæbne.  Jeg  har 
Tro  paa  et  højeste  Væsen,  og  alle  mine  Tanker  beskæftiger 

sig  med  Livet  efter  Døden  —  hvor  Sjælen  gaar  hen,  hvad 
Form  den  har,  og  hvad  Forhold  den  staar  i  til  de  Efter- 
levende. 

Jeg  er  overbevist  om,  at  Legemet  er  sammensat  af  En- 
heder, der  er  intelligente.  Naar  man  skær  sig  i  Fingeren,  da 
tror  jeg,  at  det  er  disse  Enheders  Intelligens,  der  helbreder 
Saaret.  Naar  man  er  syg,  er  det  disse  Enheders  Intelligens, 
der  tilvejebringer  Helbredelse. 

Vi  véd,  at  der  er  levende  Celler  i  Legemet  saa  uendelig 
smaa,  at  Mikroskopet  aldeles  ikke  kan  opdage  dem.  Den  En- 
hed, der  giver  Liv  og  Bevægelse  til  et  Menneske-Legeme,  er 
endnu  finere  og  ligger  uendeligt  langt  udenfor  vore  fineste 
videnskabelige  Instrumenters  Rækkevidde.  Naar  denne  En- 
hed forlader  Legemet,  er  dette  lig  et  Skib  uden  Ror  —  for- 
ladt, ubevægeligt,  dødt.  Det  er  blot  Jord,  som  alle  ortodokse 
Kristne  tror. 

Jeg  tror  endnu  paa  Religionen,  som  vor  Herre  og  Mester 
lærte.« 

Det  har  været  sagt,  at  det  er  umuligt  at  finde  Gud  med 
Mikroskopet;  og  Edison,  Elektricitetens  Heksemester,  vil  uden 
Tvivl  møde  de  samme  Vanskeligheder  under  sine  Forsøg  paa 
at  finde  Sjælen  med  videnskabelige  Instrumenter.  I  hans  ær- 
lige Sogen  stræber  han  imidlertid  blot  efter  at  finde  et  Svar 
paa  de  Spørgsmaal,  som  ethvert  intelligent  Menneske  frem- 
sætter: »Er  der  et  Liv  efter  Døden?  Hvor  gaar  x\anden  hen? 
Hvad  Form  paatager  den  sig,  og  i  hvad  Forhold  staar  den 
til  de  Tilbageværende?« 

Det  er  maaske  umuligt  at  finde  Svar  til  disse  Spørgsmaal 
ved  Hjælp  af  videnskabelige  Eksperimenter;  og  i  Forsøget 
paa  at  besvare  dem,  staar  Forstanden  somme  Tider  stille.  Men 
deraf  følger  ikke,  at  Svarene  ikke  kan  findes. 

For  at  lære  Gud  at  kende  og  faa  Vished  om  Livet  efter  Dø- 
den maa  vi  vende  os  til  højere  Kilder  end  de,  hvortil  Men- 
neskets egen  Visdom  kan  bringe  ham.  Der  maa  en  Gud  til  for 
at  aabenbare  Gud.  En  Udodelig  maa  aabenbare  Udødelighed. 

Denne  Aabenbaring  finder  vi  imidlertid  i  Kristi  Evangelium 
ved  Hjælp  af  Troens  vejledende  Lys. 

Hr.  Edison  siger,  at  han  endnu  tror  paa  den  Religion,  som 
vor  Herre  og  Mester  lærte.  Denne  vor  Mesters  Religion  giver 
tydelige  Svar  paa  de  stedse  forekommende  Sporgsmaal,  der 
nu  synes  at  være  Gaader,  ikke  alene  for  den  berømte  Op- 
finder, men  for  Flertallet  af  Menneskene. 

»Er  der  Liv  efter  Døden?«  »Ja,«  sagde  Mesteren.  »Jeg  er 
Opstandelsen  og  Livet;  hver  den,  som  tror  paa  mig,  om  han 
end  dor,  skal  han  dog  leve.« 

»Timen  er  kommen,  paa  hvilken  alle  de,  som  ere  i  Gra- 
vene, skulle  hore  hans  Rost,  og  de  skulle  gaa  frem,  de,  som 
have  gjort  det  Gode,  til  Livets  Opstandelse,  men  de,  som  have 
gjort  det  Onde,  til  Dommens  Opstandelse.« 

»Hvor  gaar  Aanden  hen?«  Den  gaar  til  det  Sted,  for  hvilket 
den  er  bedst  egnet,  og  hvortil  den  har  gjort  sig  fortjent.  Det 
er  derfor  enhvers  Pligt  at  berede  sig  for  de  højeste  og  hel- 
ligste Steder. 

»Jeg  gaar  bort  for  at  berede  eder  Sted,«  sagde  Frelseren. 
»for  at,  hvor  jeg  er,  der  skulle  ogsaa  I  være.« 

»Og  alle  Folkeslagene  skulle  samles  foran  ham,  og  han 
skal  skille  dem  fra  hverandre,  ligesom  Hyrden  skiller  Faa- 
rene  fra  Bukkene.  Og  han  skal  stille  Faarene  ved  sin  højre 
Side  og  Bukkene  ved  den  venstre.  Da  skal  Kongen  sige  til 
dem  ved  sin  højre  Side:  Kommer  hid,  I  min  Faders  vel- 
signede, arver  det  Rige,  som  har  været  eder  beredt  fra  Ver- 
dens Grundlæggelse.  .  .  . 

Da  skal  han  ogsaa  sige  til  dem  ved  den  venstre  Side:  Gaa 
bort  fra  mig,  I  forbandede,  til  den  evige  Ild,  som  er  beredt 
Djævelen  og  hans  Engle.  ...  Og  disse  skulle  gaa  bort  til  evig 
Straf,  men  de  Retfærdige  til  evigt  Liv.« 

»Hvilken  Form  bliver  Aanden  iført?«  Personligheden  fort- 
sættes efter  Døden,  og  alle  kender  hverandre  der,  som  de 
kendte  hverandre  her.  Ifølge  Evangeliet  har  Indvaanerne  af 
Aandernes  Verden  Fornuft  og  Tænkeevne,  kan  lytte  til  andre 

Intelligenser,  som  taler  til  dem,  og  kan,  som  det  skulde  synes, 
modtage  eller  forkaste  efter  eget  Tykke.  Til  alle,  der  betragter 
Bibelen  som  indeholdende  Mesterens  Lære,  er  dette  Spørgs- 
maa  besvaret  i  Beretningen  om  Jesu  Tilsynekomst  efter  Op- 
standelsen. »Ror  ikke  ved  mig,«  sagde  han,  »thi  jeg  er  endnu 
ikke  opfaren  til  min  Fader;  men  gaa  til  mine  Brodre  og  sig 
dem:  jeg  farer  op  til  min  Fader  og  eders  Fader  og  til  min 
Gud  og  eders  Gud.«  Hvor  havde  da  hans  Aand  været  i  den 
Tid,  da  hans  Legeme  laa  i  Graven.  Han  gik  i  Aanden  og 
»prædikede  for  Aanderne,  som  var  i  Forvaring,  som  fordum 
vare  genstridige,  dengang  Guds  Langmodighed  ventede  i 
Noahs  Dage,  medens  Arken  byggedes,  i  hvilken  faa,  nemlig 
otte,  Sjæle  blev  frelste  igennem  Vand.« 

»I  hvad  Forhold  staar  Aanderne  til  de  Efterlevende?« 
Medens  Svaret  paa  dette  Sporgsmaal  ikke  er  fuldt  saa  tyde- 
ligt, saa  er  der  dog  aabenbaret  tilstrækkeligt  til  at  overbevise 
os  om,  1)  at  hedengangne  Aancler  er  interesserede  i  vor  Vel- 
færd, og  2)  at  de  kan  meddele  sig  til  Mennesker  i  Kødet.  Paa 
Forklarelsens  Bjerg  viste  Moses  og  Elias  sig  og  talte  med 
Jesus. 

Da  Disciplene  var  forsamlede  i  Jerusalem  og  havde  lukket 
Dørene  til  Værelset  af  Frygt  for  Joderne,  »kom  Jesus  og  stod 
midt  iblandt  dem,  og  han  siger  til  dem:  »Fred  være  med 
Eder.«  Pauli  Vidnesbyrd  om  Kristi  Tilkendegivelse  for  sig, 
da  han  var  paa  Vej  til  Damaskus,  indeholder  ogsaa  et  be- 
stemt Svar  paa  dette  tilsyneladende  vanskelige  Sporgsmaal. 
Dersom  Jesus  beholdt  sin  Personlighed  og  kunde  meddele 
sig  til  Mennesker,  efter  at  han  var  korsfæstet,  er  det  saa  ikke 
rimeligt  at  formode,  at  ethvert  Menneske,  født  af  en  Kvinde, 
som  han  var,  kan  have  det  samme  Privilegium?  Dersom  det 
indvendes,  at  Kristus  var  Gud  og  hans  Liv  derfor  anderledes 
end  almindelige  Menneskers,  da  har  vi  endnu  i  Skriften  Be- 
retningen om  Moses'  og  Elias'  Tilsynekomst,  hvilke  kun  var 
almindelige  Mennesker,  da  de  levede  i  Kødet;  ligeledes  i 
denne  Uddeling  har  Peter,  Jakob  og  Johannes  og  Johannes 

Døberen  gæstet  Jorden  og  meddelt  Præstedømmet  til  Pro- 
feten Joseph. 

Medens  intet  Teleskop  er  tilstrækkeligt  kraftigt  til  at  op- 
dage Guds  Bolig,  og  intet  Mikroskop  tilstrækkeligt  fintmær- 
kende til  at  aabenbare  Menneskets  aandelige  Enhed,  saa  vil 
det  ses,  at  den  herlige  Sandhed  staar  aabenbaret  i  »vor  Her- 
res og  Mesters  Religion«,  at  Gud  lever,  at  han  er  vor  Fader, 
og  at  Menneskene,  hans  Sønner  og  Døtre,  er  ligesaa  evige  som 
han;  at  de  hedengangne  Aander  beholder  deres  Personlighed, 
Intelligens  og  Kærlighed  og  tager  Bolig  paa  de  Steder,  for 
hvilke  de  har  beredt  sig,  medens  de  levede  paa  Jorden,  og 
bibeholder  kun  saa  megen  Interesse  i  jordiske  Affærer,  som 
Meddelagtigheden  i  den  store,  evige  Plan  nødvendiggør,  og  at 
Meddelelser  til  Mennesker  i  Kødet  er  mulige  enten  gennem 
den  Helligaand  eller  ved  direkte  Tilkendegivelse,  som  da 
Frelseren  selv  viste  sig. 

Bestræbelser  paa  at  konstatere  disse  Sandheder  gennem  de 
fysiske  Sanser  er  meget  rosværdige.  Medens  hæderlige  og 
dygtige  Mænd  anvender  deres  Tid  paa  saadanne  Forsøg,  kan 
vi  imidlertid  være  forvisset  om,  at  Stjernerne  kan  fordunkle, 
og  Solen  selv  formørkes  af  Ælde,  samt  hele  Naturen  smuldre 
hen;  men  Mennesket  skal  blomstre  i  evig,  udødelig  Ungdom, 
uberørt  af  Elementernes  Krige,  Stoffets  Opløsning  og  Ver- 
denernes Sammenstyrtning. 


OVERVIND  DE  SMAA  FRISTELSER. 

Fristelsen  til  at  begaa  store  Synder  kommer  sjældent  uven- 
tet. Lejligheden  til  at  begaa  en  stor  Synd  er  ikke  en  Fristelse, 
undtagen  vi  har  banet  Vejen  for  den  ved  gentagne  Gange  at 
give  efter  for  mindre  Synder  og  Forseelser.  Retfærdige  og 
pligtopfyldende  Mennesker  bliver  ikke  pludseligt  revet  om- 
kuld af  en  overvældende  og  uimodstaaelig  Fristelse.  Dette 
kan  synes  at  være  Tilfældet  for  udenforstaaende,  men  det  er 

kun  fordi,  at  det  Menneske,  der  saaledes  faldt,  for  andre  med 
Held  har  kunnet  skjule  sin  vedvarende  og  tiltagende  Efter- 
ladenhed, hvilken  han  selv  hele  Tiden  har  været  sig  hevidst. 
Derfor  behøver  vi  ikke  nær  saa  meget  at  frygte  for  de  store 
Synder  som  for  de  smaa,  og  vi  behøver  ikke  i  Dag  at  for- 
skrækkes over  den  Mængde  af  Fristelser,  der  muligvis  ligger 
i  vor  Vej  forude.  »Overvind  Dagens  Fristelser  eftersom  de 
kommer«  er  et  godt  Raad.  Og  dersom  de  synes  ubetydelige  og 
smaa,  er  Kampen  mod  dem  saa  meget  des  haardere.  Synd 
kan  ikke  faa  Overhaand  over  et  Menneske  paa  anden  Maade 
end  ved  at  begynde  med  Forsyndelser  eller  Fejltrin  saa  smaa, 
at  deres  Lidenhed  faar  ham  til  at  glemme  sin  Aarvaagenhed 
og  gør  det  lettere  at  falde  for  en  lidt  storre  Synd.  Og  naar  han 
ved  en  lang  Række  af  saadanne  smaa  Synder  har  svækket 
Modstandskraften,  da  kommer  den  store  Fristelse,  der  gor  det 
af  med  ham.  Et  Menneske,  der  opfylder  sine  Pligter,  lever  sin 
Religion  og  dagligt  modarbejder  og  bekæmper  Synden,  kan 
ikke  falde. 


STRØTANKER. 

En  Herre,  der  har  været  Læge,  Præst  og  Sagforer,  erklærer, 
at  Resultatet  af  hans  Erfaringer  har  været,  at  Mennesker  i 
Almindelighed  vil  anvende  flere  Penge  til  Sagsanlæg  imod 
hverandre,  end  de  vil  bruge  til  enten  at  frelse  deres  eget  Le- 
geme eller  deres  Sjæl. 

Sig  ikke,  at  Verden  bliver  daarligere,  naar  du  ikke  selv  gor 
noget  for  at  gøre  den  bedre. 

Dagens  store  Glødelampe,  anbragt  paa  Himmelen,  er  det 
bedste  og  billigste  Lys  i  Verden.  En  klog  Mand  vil. foretrække 
dette  for  ethvert  andet  Lys,  men  Daaren  vil  sove,  medens 
Morgensolen  skinner,  og  tænde  en  Lampe,  naar  den  gaar  ned. 

Orson  Pratt. 

FREMAD,  HERRENS  STRIDSMÆND! 

Mel.:  »Onward,  Christian  Soldiers«. 
(217,  Deserel  Songs.) 

Fremad,  Herrens  Stridsmænd;  ud  til  Kamp  og  Sejr! 
Jesu  Kors  og  Fane  er  i  eders  Lejr. 
Kristus  selv,  vor  Herre,  først  mod  Fjenden  gaar, 
Israels  Kæmper  trofast  om  hans  Banner  staar. 

K  o  r  : 
Fremad,  Herrens  Stridsmænd;  ud  til  Kamp  og  Sejr! 
Jesu  Kors  og  Fane  er  i  eders  Lejr. 

Naar  Basunen  lyder,  flygter  Morkets  Hær; 
Derfor,  Zions  Kæmper,  kun  frimodig  vær; 
Helveds  Grundvold  ryster  ved  vort  Frydeskrig, 
Hojlydt  lad  os  synge  til  vor  Herres  Pris. 

Lig  en  mægtig  Styrke  frem  Guds  Kirke  gaar, 
Andagtsfuldt  vi  følger  i  vor  Herres  Spor. 
Vi  er  ikke  delte,  alle  er  som  ét  — 
Samme  Tro  og  Lære,  samme  Haab  og  Ret. 

Kom  da,  Folkeskarer,  slutter  med  os  Trop, 
Glad  lad  Sangen  lyde  frit  mod  Himlen  op. 
Med  opløftet  Pande  gaar  vi  frejdigt  frem, 
Til  vor  Mester  byder  os  at  komme  hjem. 

J.  S.  II. 

